বাংলাদেশের পলিটেকনিক ইনস্টিটিউটের তালিকা

পলিটেকনিক ইনস্টিটিউট হলো প্রকৌশল ও প্রযুক্তি প্রতিষ্ঠান, যেখানে প্রাতিষ্ঠানিক শিক্ষার পাশাপাশি বাস্তব ও কর্মমুখী শিক্ষার প্রয়োগ ঘটে। এটি বাংলাদেশ কারিগরি শিক্ষা বোর্ড এর অধীনে পরিচালিত হয়। বাংলাদেশ কারিগরি শিক্ষা বোর্ডের অধীনে পরিচালিত শিক্ষাক্রমগুলো হলো ডিপ্লোমা ইন ইঞ্জিনিয়ারিং, ডিপ্লোমা ইন টেক্সটাইল ইঞ্জিনিয়ারিং, ডিপ্লোমা ইন এগ্রিকালচার, ডিপ্লোমা ইন লাইভস্টক, ডিপ্লোমা ইন ফরেস্ট্রি, ডিপ্লোমা ইন মেরিন টেকনোলজি, ডিপ্লোমা ইন মেডিকেল টেকনোলজি, এইচএসসি (ব্যবসায় ব্যবস্থাপনা), এইচএসসি (ভোকেশনাল) ও এসএসসি (ভোকেশনাল)। বোর্ডের অধীনে চার বছর মেয়াদী শিক্ষাক্রম পরিচালিত হয়।

ইতিহাস 
১৮৭৪ সালে তৎকালীন ব্রিটিশ ভারতের ঢাকায় আহসানউল্লাহ স্কুল অব ইঞ্জিনিয়ারিং (বর্তমানে বুয়েট) স্থাপিত হয়। তৎকালীন আসাম ও অবিভক্ত বাংলায় এটিই ছিল একমাত্র কারিগরি শিক্ষা কেন্দ্র। চার বছর মেয়াদি উচ্চ অধীন কোর্স দিয়ে এর যাত্রা শুরু হয়। উক্ত কোর্স শেষে উত্তীর্ণ শিক্ষার্থীগণ তত্ত্বাবধায়ক হিসেবে নিয়োগ পেতেন। পরবর্তীতে উক্ত কোর্সকে তিন বছরে রূপান্তরের মাধ্যমে লাইসেন্সিয়েট ইঞ্জিনিয়ারিং নামে পরিবর্তন করা হয়।

১৯৪৭ সালে দেশ বিভাগের সময় এই প্রতিষ্ঠানের নাম ছিল আহসানউল্লাহ ইঞ্জিনিয়ারিং স্কুল এবং এখানে তিন বছর মেয়াদি ডিপ্লোমা স্তরের প্রকৌশল শিক্ষার ব্যবস্থা ছিল। পরবর্তীতে এই প্রতিষ্ঠানের নামকরণ করা হয় আহসানউল্লাহ ইঞ্জিনিয়ারিং কলেজ এবং সেইসাথে ডিপ্লোমা স্তরের প্রকৌশল শিক্ষার পাশাপাশি ডিগ্রি স্তরের প্রকৌশল শিক্ষাও প্রবর্তিত হয়। তখন ডিপ্লোমা স্তরের প্রকৌশল শিক্ষার নাম ছিল অ্যাসোসিয়েট ইন ইঞ্জিনিয়ারিং।

১৯৪৯ সালের ফেব্রুয়ারিতে পাকিস্তান কারিগরি শিক্ষা কাউন্সিলের রিপোর্ট অনুযায়ী, ১৯৫৫ সালে করাচী ও ঢাকায় দুটি পলিটেকনিক ইনস্টিটিউট স্থাপিত হয়। তৎকালীন সি. এল. আই. বিভাগেরর অধীনে আমেরিকান ফোর্ড ফাউন্ডেশনের অর্থানুকুল্যে ইস্ট পাকিস্তান পলিটেকনিক ইনস্টিটিউট স্থাপিত হয়, যা বর্তমানে ঢাকা পলিটেকনিক ইনস্টিটিউট নামে পরিচিত। মার্কিন যুক্তরাষ্ট্রের ওকলাহামা স্টেট ইউনিভার্সিটির কারিকুলাম অনুসরণে তিন বছর মেয়াদি চারটি টেকনোলজিতে (সিভিল, ইলেকট্রিক্যাল, মেকানিক্যাল ও পাওয়ার) ১২০ জন শিক্ষার্থী নিয়ে পরিচালিত ডিপ্লোমা স্তরের কোর্সটি অ্যাসোসিয়েট ইন ইঞ্জিনিয়ারিং নামে প্রত্যয়ন হয়।

তৎকালীন আহসানউল্লাহ ইঞ্জিনিয়ারিং কলেজে পরিচালিত ডিগ্রি ও ডিপ্লোমা স্তরের কোর্সে প্রকৌশল বিষয়ে বস্তুগত ব্যবধান খুব কম ছিল, কিন্তু চাকরিতে বেতন, পদমর্যাদা ও সুযোগ সুবিধা বেশি ছিল। ফলে, ডিপ্লোমা প্রকৌশলীদের সংখ্যা বৃদ্ধির সাথে সাথে পুঞ্জিভূত ক্ষোভের বহিঃপ্রকাশ ঘটতে শুরু করে এবং তারা সংঘবদ্ধ হওয়ার চেষ্টা করতে শুরু করে। ফলস্বরূপ, ১৯৫৮ সাল থেকে আহসানউল্লাহ ইঞ্জিনিয়ারিং কলেজে ডিপ্লোমা ইন ইঞ্জিনিয়ারিং কোর্সে ভর্তি বন্ধ হয়ে যায়।

ষাটের দশকের শেষ ভাগ থেকে দেশের তৎকালীন প্রতিটি শহরে একটি করে পলিটেকনিক ইনস্টিটিউট স্থাপনের প্রক্রিয়া শুরু হয়। এসময় তৎকালীন পূর্ব পাকিস্তানে মোট ১৭টি পলিটেকনিক স্থাপিত হয়। ১৯৯৪ সালে বাংলাদেশ সরকারের অধীনে ৩টি নতুন পলিটেকনিক স্থাপিত হয়।

পলিটেকনিক ইনস্টিটিউটের সংখ্যা 
বর্তমানে বাংলাদেশে ৫০টি সরকারি পলিটেকনিক ইনস্টিটিউট রয়েছে। এর মধ্যে পুরনো ইনস্টিটিউটের সংখ্যা ২০টি, যেগুলো পুরোপুরি সরকারি। নতুন রাজস্বভুক্ত ইনস্টিটিউট ৫টি, মনোটেকনিক ইনস্টিটিউট ৫টি, প্রকল্পভুক্ত ইনস্টিটিউট ১৮টি ও মহিলা পলিটেকনিক ৪টি। এছাড়াও বাংলাদেশে ৬৪টি টেকনিক্যাল স্কুল অ্যান্ড কলেজ রয়েছে।

সরকারি পলিটেকনিকের তালিকা

বেসরকারি পলিটেকনিকের তালিকা

নির্মাণাধীন 
২০১৮ সালে ২৩টি জেলায় সরকারি পলিটেকনিক ইনস্টিটিউট নির্মাণের উদ্যোগ নেয়া হয়। জেলাগুলো হলো: গাজীপুর, মানিকগঞ্জ, মাদারীপুর, নারায়ণগঞ্জ, রাজবাড়ি, খাগড়াছড়ি, বান্দরবান, নোয়াখালী, নাটোর, জয়পুরহাট, বাগেরহাট, চুয়াডাঙ্গা, মেহেরপুর, নড়াইল, পিরোজপুর, ঝালকাঠি, সুনামগঞ্জ, গাইবান্ধা, লালমনিরহাট, নীলফামারী, পঞ্চগড়, নেত্রকোণা ও জামালপুর।

এছাড়াও, সিলেট, বরিশাল, ময়মনসিংহ ও রংপুর বিভাগীয় শহরে ৪টি মহিলা পলিটেকনিক ইনস্টিটিউটের নির্মাণকাজ চলমান।

আরও দেখুন 
বাংলাদেশের সরকারি টেকনিক্যাল স্কুল ও কলেজের তালিকা

তথ্যসূত্র

বহিঃসংযোগ 
 বাংলাদেশ কারিগরি শিক্ষা বোর্ড
 বাংলাদেশ টেকনিক্যাল এডুকেশন
 বাংলাদেশ ব্যুরো অব এডুকেশনাল ইনফরমেশন অ্যান্ড স্ট্যাটিস্টিকস

তালিকা
বাংলাদেশের শিক্ষা সম্পর্কিত তালিকা
বাংলাদেশের প্রকৌশল শিক্ষা